सी-21 मॉल : 32 लाख बकाया के नोटिस को किया 12 लाख
भोपाल| होशंगाबाद रोड स्थित सी-21 मॉल को डायवर्जन शुल्क का एमपी नगर नजूल वृत्त ने 32 लाख 30 हजार रुपए बकाया जमा करने के लिए कुर्की का नोटिस दिया था, लेकिन बाद इस राशि को सिर्फ 12 लाख कर दिया गया। इतना ही नहीं मॉल प्रबंधन द्वारा दो लाख रुपए जमा कराने के बाद कुर्की की कार्रवाई भी टाल दी गई। एमपी नगर तहसीलदार हरिशंकर विश्वकर्मा ने सी-21 मॉल प्रबंधन को कुर्की का यह नोटिस दिया था। इसमें एक सप्ताह में पैसा जमा करने को कहा गया था। जबकि दो सप्ताह में सिर्फ 2 लाख की वसूली ही हो पाई है। उधर, एक बिल्डर को भी जाटखेड़ी और खजूरी की कॉलोनियों का डायवर्जन शुल्क जमा नहीं होने पर कुर्की वारंट जारी किया है। इसका भी पैसा अभी जमा नहीं हुआ है। एमपी नगर नजूल वृत का विभिन्न लोगों पर दो करोड़ रुपए बकाया है।
hin_Deva hin_Deva